**VREDNOVANJE ZAVRŠNOGA RADA**

|  |  |  |  |  |  |
| --- | --- | --- | --- | --- | --- |
| ***IZRADA ZAVRŠNOGA RADA*** | **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **KRITERIJI** |  | | | | |
| **Učenikova priprema za konzultacije (osobno, elektronski)** | Učenik dolazi na konzultacije redovito svaki mjesec. Poštuje rok i dogovor s mentorom. Na konzultacije dolazi uvijek pripremljen i s argumentima. Ukoliko je bilo pogrešaka, ispravlja ih. | Učenik dolazi na konzultacije redovito. Poštuje rok i dogovor s mentorom. Na konzultacije dolazi pripremljen i s argumentima. | Učenik na konzultacije  dolazi ponekad, ne poštuje rokove, obično ne ispravlja pogreške. | Učenik uglavnom ne dolazi na konzultacije, a kada dođe, nije pripremljen, nisu popravljene pogreške prema uputama. Dogovor ne poštuje u potpunosti. | Učenik uopće ne dolazi na dogovorene konzultacije, ne poštuje rokove. Vrlo je neodgovoran. |
| **Istraživanje pojmova ključnih za pisanje završnog rada** | U istraživanju učenik pronalazi i bilježi informacije iz više izvora, uočava važne izvore i točne navode. Uvijek bilježi ime autora kojega navodi i sve bitne poveznice. Istražuje literaturu, pravilno obilježava navode koje će koristiti u završnom radu. Istraživanje završava prije zadanog roka, ima vremena za dodatnu provjeru. | U istraživanju učenik pronalazi informacije iz više izvora, ali ne bilježi uvijek sve informacije i izvore. Ponekad ne navodi ime autora i važne poveznice. Istražuje literaturu, povremeno piše bilješke, oslanja se na prisjećanje pročitanoga.  Istraživanje završava u zadanom roku, ima vremena za dodatnu provjeru. | U istraživanju učenik se oslanja na prve pronađene informacije iz jednog izvora, bilježi informacije i izvor. Ne bilježi ime autora, prilaže poveznicu prvog pronađenog izvora. Ne istražuje tiskanu literaturu. | U istraživanju učenik se oslanja na prve pronađene informacije iz jednog izvora, ne bilježi informacije, ne navodi točno izvor. Ne bilježi ime autora, prilaže poveznicu prvog pronađenog izvora. Ne istražuje tiskanu literaturu.  Nema razrađen koncept. | Učenik nije proveo istraživanje podataka i činjenica za potrebe završnog rada. |
| **Provjera razrađenosti ideje (koncept)** | Nacrt je završnog rada izrađen u dogovoru s mentorom. Mentor je u cijelosti prihvatio ideju izrade rada. Učenik samostalno određuje ciljeve i sve dijelove pisanog rada te pristupa obradi zadane teme. Skica je izrađena u zadanom roku u dogovoru s mentorom. | Nacrt je završnog rada izrađen u dogovoru s mentorom. Mentor je, uz poneku sugestiju, prihvatio ideju izvedbe rada. Određeni su ciljevi i svi dijelovi pisanog rada uz poneku mentorovu sugestiju. Nacrt je izrađen u zadanom roku i u dogovoru s mentorom. | Skica završnog rada izrađena je u dogovoru s mentorom,  ali učenik nije razradio ideju te je uglavnom slijedio mentorove sugestije o skici završnog rada. Zadani cilj i svi dijelovi pisanog rada napisani su uz mentorove sugestije. Nacrt je izrađen u zadanom roku, u dogovoru s mentorom. | Učenik je skicu završnog rada izradio isključivo u dogovoru s mentorom, nije imao razrađenu ideju te je isključivo slijedio mentorove sugestije o skici.  Skica je izrađena u zadanom roku, u dogovoru s mentorom. | Učenik se nije konzultirao s mentorom o načinu izrade odabrane teme. Učenik nije izradio nacrt i planirani sadržaj završnog rada. |
| **Provjera strukture**  **i cjelovitosti pisanog rada** | Učenik koristi istražene informacije u pisanom radu uvelike pazeći na opseg preuzetog teksta i informacija. Služeći se informacijama, učenik obvezno poštuje autorska prava i primjenjuje jezične norme u navođenju izvora i imena autora. | Istražene informacije učenik koristi u pisanom radu pazeći na opseg preuzetog teksta i informacija. Upotrebljavajući informacije, poštuje autorska prava i primjenjuje jezične norme u navođenju izvora i autora. | Istražene informacije učenik koristi u pisanom radu, ali ne pazi na količinu preuzetog teksta i informacija. Učenik ne bilježi uvijek izvore i imena autora u navodima. | Dostupne informacije učenik koristi u pisanom radu, ali većinom ne pazi na opseg preuzetog teksta i informacija. Navodeći ili interpretirajući tekstove, obično ne navodi izvore i imena autora. | Učenik je većim dijelom prepisao završni rad. Učenik nije završio pisani rad u planiranom roku. |
| **Oblikovanje**  **i izgled pisane izrade** | Učenik sadržajno prati strukturu pisanog rada (uvod, razrada, izvedba rada, zaključak).  Učenik u velikoj mjeri pazi na smislenost i cjelovitost rada i na točnost podataka. Poštuje upute o oblikovanju teksta (font, pismovna veličina teksta, prored, oblikovanje odlomaka, veličina naslova i podnaslova, potpis ispod slika). Navodi sve izvore i objašnjenja. U uvodu detaljno i sadržajno objašnjava motivaciju odabira teme. | Učenik sadržajno prati strukturu pisanog rada (uvod, razrada, opis izvedbe rada, zaključak). Poštuje upute o oblikovanju teksta (font, pismovna veličina teksta, prored, oblikovanje odlomaka, veličina naslova i podnaslova, potpis ispod slika). Navodi izvore i objašnjenje. U uvodu objašnjava svoju motivaciju odabira teme. | Učenik ima poteškoće sa sadržajnim oblikovanjem teksta, potrebna mu je dodatna pomoć i vrijeme. Učenik obično ne koristi upute o oblikovanju teksta. Ne navodi izvore i ne objašnjava. U uvodu navodi nekoliko općih rečenica o temi. | Učenik ima velike poteškoće sa sadržajnim oblikovanjem teksta, potrebna mu je dodatna pomoć i dodatno vrijeme. Ne koristi upute o oblikovanju teksta. Ne navodi izvore i objašnjenja. U uvodu nema obrazloženu motivaciju odabira teme. Sadržaj nije izradio. | Učenik je većim dijelom prepisao završni rad.  Učenik nije izradio pisani dio završnog rada. |
| **Uporaba hrvatskoga jezika** | Učenik na visokoj razini poštuje jezične norme hrvatskoga jezika (primjerice: završni rad je smisleno oblikovan, pravilno navodi izvore navedene ili prepričane u tekstu, pravilno navodi upotrijebljenu literaturu, točno ispisuje sadržaj, upotrebljava riječi koje pripadaju hrvatskomu jezičnom standardu, pridržava se pravopisnih pravila općenito i u pisanju računalom i sl.). | Učenik poštuje jezične norme hrvatskoga jezika uz manja odstupanja. | Učenik slabije poštuje jezične norme hrvatskoga standardnog jezika, ima više različitih odstupanja od normi. | Učenik slabo poštuje jezične norme hrvatskoga standardnog jezika, ima puno različitih odstupanja od normi. | U velikoj mjeri učenik ne poštuje jezične norme hrvatskoga jezika. |
| ***OBRANA ZAVRŠNOGA***  ***RADA*** | **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **KRITERIJI** |  | | | | |
| **Samostalnost**  **i odgovornost**  **u radu** | Učenik se veoma trudio i iznimno je motiviran za uspješno dovršavanje završnog rada. | Učenik se trudio kako bi uspješno dovršio završni rad. | Učenik se djelomice trudio i povremeno bio motiviran za uspješno dovršavanje završnog rada. | Učenik se minimalno trudio i nije bio dovoljno motiviran za uspješno dovršavanje završnog rada. | Učenik se nije dovoljno trudio da bi uspješno dovršio završni rad. Učenik je bio nemotiviran za izradu cjelokupnog završnog rada. |
| **Učenikova aktivnost**  **i doprinos**  **u realizaciji**  **i dovršavanju**  **završnog rada** | Razina komunikacije, organizacije, racionalnog korištenja vremena predviđenog za realizaciju završnog rada je izvrsna. Učenik je samoinicijativno i odgovorno pridonio realizaciji završnoga rada. | Učenik je dobro komunicirao i dobro organizirao vrijeme predviđeno za realizaciju završnog rada. Učenik je odgovorno ostvario završni rad. | Učenik je zadovoljavajuće komunicirao, organizirao i koristio vrijeme predviđeno za realizaciju završnoga rada. Tijekom realizacije, u nekim dijelovima bilo je potrebno dodatno vrijeme te nastavnikove upute i pomoć. | Razina učenikove komunikacije i organizacije je iznimno niska. Učenik nije dobro koristio vrijeme potrebno za realizaciju završnog rada. | Razina komunikacije, organizacije i korištenja vremena predviđenog za realizaciju završnog rada nije zadovoljavajuća. Tijekom realizacije nedostaju znanja i vještine. Učenik ne uspijeva ni uz iznimnu mentorovu pomoć i upute izraditi cjelokupan završni rad. |
| **Interpretacija završnog rada** | Učenik interpretira rad strukturirano i jasno, tema je razrađena, opisuje i argumentira faze provedenih istraživanja, objašnjava stručne termine i sigurno i samostalno odgovara na pitanja mentora i članova povjerenstva, kritički se osvrće na obrađenu temu. | Učenik interpretira rad strukturirano, tema je razrađena, opisuje faze provedenih istraživanja i uz poticaj argumentira pojedine faze istraživanja. Odgovara na pitanja mentora i članova povjerenstva. | Učenik rad interpretira djelomično. Strukturirano i nepotpuno argumentira faze provedenih  istraživanja. Na mentorova pitanja i pitanja članova povjerenstva odgovara  nesigurno i djelomično. | Učenik interpretira rad kratko, nepovezano, nejasno i površno. Treba veliku mentorovu pomoć. Podaci nisu argumentirani, nema zaključka, potrebna su dodatna pitanja članova povjerenstva kako bi objasnio ključne pojmove. | Učenik interpretira rad kratko, bez argumenata nejasno, podaci koje iznosi su netočni. Ne odgovara na mentorova pitanja i na pitanja članova povjerenstva. |
| **Argumentacija završnog rada** | Učenik može analizirati i sažeti temu koju je odabrao. Jasno se i argumentirano izražava iznoseći obranu teme i dobro povezuje sadržaje. U ocjenjivanju se vrednuje pokazano zanimanje za temu koju učenik izlaže.  Za ocjenu odličan bitno je izdvojiti ključne pojmove. Prednost je i poznavanje dodatne literature.  Učenik sveobuhvatno i točno odgovara na pitanja članova povjerenstva. | Učenik može raščlaniti elemente teme, usporediti različite stavove, biti dovoljno jasan i argumentirati u odgovaranju. Za vrlo dobru ocjenu učenik bi trebao pokazati općenitu točnost i zadovoljavajuću informiranost o temi. Za vrednovanje važna je i mogućnost razumijevanja važnih detalja teme, dobra organizacija i struktura odgovora. Poželjna je i primjena stečenih znanja na nove situacije uz određenu mentorovu podršku prilikom oprimjerivanja. | Učenik poznaje i definira većinu osnovnih pojmova, samostalno povezuje većinu novih pojmova međusobno i s već poznatim pojmovima, a uz mentorovu pomoć može opisati tijek različitih procesa, objasniti neke faze istraživanja.  Temu izlaže uz izvjesnu nastavnikovu pomoć koji ga dodatnim potpitanjima usmjerava prema odgovaranju. Za ocjenu dobar učenik mora moći analizirati sadržaj i primjenjivati stečeno znanje uz određenu mentorovu pomoć. Ocjena uključuje i određene podatkovne pogreške u učenikovu izlaganju i slabiju aktivnost u raspravi o obrađenoj temi. | Učenik prepoznaje većinu osnovnih pojmova, uz nastavnikovu pomoć navodi samo poznate primjere, nabraja faze nekog istraživanja, ali ne može samostalno opisati složenije procese i zaključivati. Potrebno je poznavati osnove teme i barem djelomično odgovarati. Učenik loše predstavlja gradivo, uglavnom u natuknicama. Učenik u izlaganju ne povezuje pojedine sastavnice u okviru teme. Prisjeća se osnova ili dijelova gradiva, sve uz mentorovo podsjećanje. | Unatoč mentorovim poticajima i potpitanjima, učenik ne može točno odgovoriti na pitanja. Uz to učenik ne poznaje ni osnovne sadržaje teme. Uopće ne zna da određene informacije postoje. Izlaganje, ako ga uopće ima, sadrži vrlo malo prikladnih i točno iznesenih elemenata. Učenik nije usvojio ključne pojmove i većinu sadržaja obrađene teme. |
| **Ostvarenost zadanih kriterija** | Svi zadani kriteriji ostvareni su u potpunosti, točno, izuzetno zanimljivo, više od očekivanoga. Izrađeno u zadanom vremenu. | Zadani kriteriji ostvareni su, točno, zanimljivo, ispunjena su očekivanja. Izrađeno u zadanom roku. | Zadani kriteriji ostvareni su zadovoljavajuće s manjim nepreciznostima. Izrađeno u zadanom roku. | Prema zadanim kriterijima, brojni su nedostaci, podaci su nepotpuni, nejasni. Izrađeno u zadanom roku. | Učenik nije izradio rad u zadanom roku. |
| **Uporaba hrvatskoga jezika** | Učenik poštuje pravogovorne norme hrvatskoga jezika na najvišoj razini – spretno i s razumijevanjem upotrebljava pojmove, rječnik je bogat, govorne poruke oblikuje potpunim, jasnim i točnim rečenicama. | Učenik poštuje pravogovorne norme hrvatskoga jezika na visokoj razini – rječnik je primjeren dobi i temi, govorne poruke oblikuje jasno. | Učenik slabije poštuje pravogovorne norme hrvatskoga jezika, ne poznaje u potpunosti pojmove koje upotrebljava, rječnik je siromašniji, govorne poruke nisu uvijek jasno oblikovane. | Učenik slabo poštuje pravogovorne norme hrvatskoga jezika – ne poznaje upotrebljene pojmove, rječnik je slab s puno izraza koji ne pripadaju hrvatskomu jeziku, govorne poruke su često nejasno oblikovane. | Učenik izuzetno slabo poštuje pravogovorne norme hrvatskoga jezika – rječnik je vrlo siromašan, ne poznaje pojmove koje upotrebljava, govorne poruke su nejasno oblikovane. |